text: Endnu en anmeldelse om en blotter - denne gang i Tjæreborg
  02 august 2016 kl. 20.02
  Tirsdag aften blev en 22-årig kvinde antastet af en blotter - denne gang i Tjæreborg. Det er måske den samme mand som også er på spil i Esbjerg. 
  Tirsdag aften klokken 21.05 anmelder en ung kvinde, at hun er blevet antastet af en blotter på Hulvej i Tjærborg.
  Manden følger efter kvinden på rulleskøjter, og på et tidspunkt gemmer han sig i et buskads, hvor han påkalder sig kvinens opmærksomhed mens han ornaner.
  Vagtchef ved Syd- og Sønderjyllands Politi, Erik Lindholdt siger til TV SYD, at politiet har mistanke om, at det er den samme mand som mandag blottede sig for to helt unge piger i Vognsbølparken i Esbjerg. Og som politiet formoder er den samme som også har blottet sig for flere kvinder i foråret og sommeren i samme park i Esbjerg
  Signalementet af manden er med få undtagelser næsten det samme som mandag.
  Han beskrives som cirka 25 år østeuropæisk af udseende og mørk i huden. Han var iført sorte shorts og hættetrøje, og kørte på rulleskøjter.
  Hvis du har set noget, vil Syd- og Sønderjyllands Politi gerne kontaktes på 1-1-4.
  Endnu et tilfælde vedr. blotter - denne gang i Tjæreborg v/Esbjerg. Stort set samme signalement som mandag og på rulleskøjter. #politidk
  
  